Mogambi: Sababu ya vuta nikuvute kuhusu mageuzi ya katiba Kenya\nRais Uhuru Kenyatta na Raila Odinga

Katika mjadala mkali unaoendelea, viongozi mbali mbali wanaonekana kubadilisha misimamo yao ya awali kuhusiana na mabadiliko ya kikatiba na kuzua maswali mengi.

Kwa muda sasa, viongozi mbali mbali nchini Kenya wamekuwa wakitoa maoni yao baada ya kiongozi wa upinzani nchini Kenya Raila Odinga kutangaza kwamba mageuzi ya Katiba ya Kenya iliyoanza kutumika mwaka wa 2010, umefika.

Msingi wa msukumo anaoutoa Bw Raila Odinga ni kuwa marekebisho haya yatatoa nafasi mwafaka kwa Wakenya kushughulikia swala la utata unaokumba chaguzi za Kenya na hali inayoghubika taifa la Kenya kila baada ya uchaguzi mkuu.

Baadhi wanahoji kuwa kuna haja ya kushughulikia mfumo wa serikali ambao utahakikisha kuwa baada ya uchaguzi jamii zote nchini Kenya zitajisikia kuwa kushirikishwa katika serikali badala ya kujihisi kuwa wametengwa.

Kenya ilipata katiba mpya mwaka 2010

Aidha, kuna haja ya kupiga msasa na kuamua iwapo mfumo wa ugatuzi ambao Kenya ilichagua, na nafasi zilizopo, na jinsi pesa zinavyotumika katika ngazi ya kitaifa na kwenye kaunti unawatumikia Wakenya walio wengi ama viongozi wachache na nyadhifa nyingine nyingi zinazofaa kupigwa msasa na kufaa kwao.

Ingawa kwa muda viongozi wengi wakiongozwa na Naibu Rais wa Kenya William Ruto waliokuwa wakionekana kupinga marekebisho ya katiba, swala hili limekuwa telezi sana kiasi kwamba Bw. Ruto amekuwa akionyesha kulegeza msimamo wake siku za hivi karibuni.

Kuna wale wanaopinga kuongezwa kwa vyeo serikalini wakidai kuwa hali hii haitawanufaisha Wakenya bali viongozi wachache.

Hata hivyo, kuna upande mwingine unaodai kuwa suala la gharama si tatizo iwapo suala la ufisadi uliojaa serikalini litashughulikiwa.

Kabla ya kutangaza kwamba anaunga mkono mabadiliko ya katiba, Naibu Rais wa Kenya alikuwa akionekana kuwa aliyekuwa akiongoza upande mmoja wa wanasiasa nchini Kenya waliokuwa wakipinga marekebisho ya katiba.

Bunge la Kenya

Hata hivyo, anaonekana kulegeza msimamo huo lakini kumrushia maneno kiongozi wa upinzani nchini Kenya Raila...\n\ntl;dr:
Mjadala kuhusiana na iwapo mabadiliko ya katiba yanafaa nchini Kenya ama la umeanza kuchacha na kushika.